
Az ember és az univerzum – ami lent, az van fent?
Horváth Tibor
Az ezoterikusok világképének alapgondolatát a Hermész Triszmegisztosznak tulajdonított Smaragdtábla egyik gyakran idézett mondata képezi: „Ami lent van, ugyanaz, mint ami fent van: és ami fent van, ugyanaz, mint ami lent van. Így vihető végbe az Egyetlen csodálatos műve.” Ez a kijelentés az ember (mikrokozmosz) és az univerzum (makrokozmosz) hasonlóságának elvét mondja ki, amely szerint az ember az univerzum tükörképe. Előadásomban ennek a kérdéskörnek a lehetséges igazságtartalmát járom körül, s miközben a vallásos tanokat a tudomány felfogásával ütköztetem, olyan kérdésekre próbálok választ adni, mint hogy élőnek tekinthető-e az univerzum, illetve hogy „magasabb” irányítás alatt áll-e az anyagi valóság. 

